Քայրի Իրվինգ

Քայրի Էնդրյու Իրվինգ (, ծնվ.՝ մարտի 23, 1992 թ.), ամերիկացի պրոֆեսիոնալ բասկետբոլիստ, խաղարկող։ Հանդես է գալիս Բասկետբոլի ազգային ասոցիացիայի (NBA) «Բրուքլին Նեթս» ակումբում։ 

2010–2011 թվականների ընթացքում հանդես է եկել Դյուքի համալսարանում, որից հետո ընտրվել է առաջինը 2011 թվականի NBA դրաֆթում՝ «Կլիվլենդ Կավալիերսի» կողմից։ Մրցաշրջանի ավարտին արժանացել է տարվա նորեկի մրցանակին։

«Կավալիերսի» կազմում 2016 թվականին ճանաչվել է NBA-ի չեմպիոն։

Հանդես է եկել նաև Միացյալ Նահանգների բասկետբոլի ազգային հավաքականում, որի կազմում նվաճել է ոսկե մեդալ 2014 թվականի ՖԻԲԱ-ի աշխարհի առաջնությունում։

Վաղ կյանք
Քայրի Էնդրյու Իրվինգը ծնվել է 1992 թվականի մարտի 23-ին Ավստրալիայի մայրաքաղաք Մելբուրնում։ Նրա ընտանիքը տեղափոխվել է Միացյալ Նահանգներ, երբ նա եղել է 2 տարեկան։ Նրա մայրը՝ Էլիզաբեթը, մահացել է երբ նա եղել է 4 տարեկան, որից հետո հայրը՝ Դրեդերիկը, ամուսնացել է Շեթելիայի հետ։ Ունի մեկ ավագ քույր՝ Էյժան, և մեկ կրտսեր քույր՝ Լոնդոնը։

Անձնական կյանք
2015 թվականին ծնվել է նրա դուստրը` Ազուրի Էլիզաբեթ Իրվինգ։ 2017 թվականի փետրվարին Իրվինգն հարցազրույցներից մեկում հայտարարեց, որ կարծում է` երկրագունդը տափակ է։ Հետագա հարցազրույցներում, նա արդեն ավելի քիչ էր պնդում իր այդ համոզմունքը` հորդորելով մարդկանց «անել իրենց սեփական հետազոտությունը» տվյալ թեմայի շուրջ։

Դերասանական կարիերա
2012 թվականից նա նկարահանվել է Pepsi Max-ի գովազդային հոլովակներում, որոնցում մարմնավորել է ծերուկ բասկետբոլիստ Անքլ Դրյուի () կերպարը։ Այդ գովազդների մեծ տարածում գտնելու արդյունքում նաև նկարահանվել է «Uncle Drew» ֆիլմը, որի պրեմիերան կայացել է 2018 թվականի հունիսին։

Ֆիլմագրություն

Մրցանակներ և այլ նվաճումներ 

 2010 - «Մաքդոնալդս» վարկածով All-American
 2010 - Նայք հուպ սամիթ վարկածով All-American
 2010 - «Ջորդան» ապրանքանիշի վարկածով All-American
 2011 - առաջին ընտրությունը դրաֆթում
 2011–12 - NBA-ի ամսվա նորեկ (դեկտեմբեր, հունվար, փետրվար, մարտ)
 2012 - Ծագող աստղերի մրցույթի MVP
 2012 - NBA տարվա նորեկ
 2012 - NBA All-Rookie առաջին թիմ խորհրդանշանական թիմի անդամ
 2013 - Երեք միավորանոց նետումների մրցույթի հաղթող
 2013 - NBA աստղ

Ծանոթագրություններ

Արտաքին հղումներ 
 Էջը NBA.com կայքում
 Էջը Բասկետբոլ-ռեֆերենսում
 Պաշտոնական Ֆեյսբուք էջ

1992 ծնունդներ
Մարտի 23 ծնունդներ
Ավստրալիացի բասկետբոլիստներ
Ամերիկացի բասկետբոլիստներ
2016 թվականի Ամառային օլիմպիական խաղերի չեմպիոններ